
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 13 

24 Ιανουάριου 2013 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή της Δημοτικής Ενότητας Μυγδονίος 
του Δήμου Ωραιοκάστρου (ν. Θεσσαλονίκης) για 
τον καθορισμό χώρου δημοτικού σχολείου και κα¬ 
θορισμός όρων και περιορισμών δόμησης αυτού. 1 

Τροποποίηση του εγκεκριμένου ρυμοτομικού σχεδίου 
της Δημοτικής Ενότητας Χανιών του Δήμου Χα¬ 
νιών (ν. Χανίων) στον χώρο του πρώην Νομαρχι¬ 
ακού Νοσοκομείου Χανίων, καθορισμός όρων και 
περιορισμών δόμησης και επιβολή προκηπίου.... 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. ΔΜΕΟ/ο/4429 
απόφαση του Αναπληρωτή Υπουργού Ανάπτυ¬ 
ξης, Ανταγωνιστικότητας, Υποδομών, Μεταφο-ρών 
και Δικτύων. 3 


Δ ΙΑΤΑΓΜΑΤ Α 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή της Δημοτικής Ενότητας Μυγδονίος 
του Δήμου Ωραιοκάστρου (ν. Θεσσαλονίκης) για τον 
καθορισμό χώρου δημοτικού σχολείου και καθορι¬ 
σμός όρων και περιορισμών δόμησης αυτού. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 114 (παρ. 1) και 154 του 
Κώδικα Βασικής Πολεοδομικής Νομοθεσίας (Κ.Β.Π.Ν.) 
που κυρώθηκε με το άρθρο μόνο του π.δ/τος 14/27.7.1999 
(Δ' 580), σε συνδυασμό με το άρθρο 29, παρ. Δ, υποπαρ. 
2 του αυτού ν. 2831/2000, ως ίσχυε προ της αντικατα- 
στάσεως του με το άρθρο 10 του ν. 3044/2002 (Α' 197). 

2. Τις διατάξεις των άρθρων 11,12,13,14,15 και 19 του 
ν.4067/2012 «Νέος Οικοδομικός Κανονισμός» (Α' 79). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

4. Τις διατάξεις των άρθρων 1, 2, 283 και 286 του ν. 
3852/2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης -Πρόγραμμα Καλλικράτης» 
(Α' 87) και του άρθρου 1ου της υπ’ αριθμ. 45892/11.8.2010 
απόφασης του Υπουργού Εσωτερικών, Αποκέντρωσης και 


Ηλεκτρονικής Διακυβέρνησης «Πρωτοβάθμιοι και Δευτε¬ 
ροβάθμιοι Οργανισμοί Τοπικής Αυτοδιοίκησης της Χώρας 
κ.λπ.» (Β' 1292/2010, διόρθωση σφάλματος Β' 1623/2010). 

5. Την υπ’ αριθμ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β' 2101). 

6. Την υπ’ αριθμ. 1232/2007 γνωμοδότηση του Δημο¬ 
τικού Συμβουλίου Μυγδονίος (ν. Θεσσαλονίκης). Το υπ’ 
αριθμ. 1985/3.5.2007 έγγραφο της 9ης Εφορείας Βυζα¬ 
ντινών Αρχαιοτήτων Θεσσαλονίκης. 

7. Το υπ’ αριθμ. 6522/4.5.2007 έγγραφο της ΙΣΤ' Εφο¬ 
ρείας Προϊστορικών και Κλασικών Αρχαιοτήτων. 

8. Το υπ’ αριθμ. 1206/24.5.2007 έγγραφο της Εφορείας 
Νεωτέρων Μνημείων Κεντρικής Μακεδονίας. 

9. Το υπ’ αριθμ. 3520/20.6.2007 έγγραφο του Δασαρ¬ 
χείου Θεσσαλονίκης. 

10. Το υπ’ αριθμ. 9819/4.3.2008 έγγραφο της Διεύθυν¬ 
σης Οικοδομικών και Κτιριοδομικών Κανονισμών του 
ΥΠΕΧΩΔΕ. 

11. Την υπ’ αριθμ. 10377/2008 απόφαση του Γενικού 
Γραμματέα Περιφέρειας Κεντρικής Μακεδονίας. 

12. Την υπ’ αριθμ. 202/2009 γνωμοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

13. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου ΟΤΑ. 

14. Τις υπ’ αριθμ. 153/2010, 81/2011 και 175/2012 γνωμο¬ 
δοτήσεις του Συμβουλίου της Επικράτειας, με πρόταση 
του Αναπληρωτή Υπουργού Περιβάλλοντος Ενέργειας 
και Κλιματικής Αλλαγής, αποφασίζουμε: 

Άρθρο 1 

Εγκρίνεται τοπικό ρυμοτομικό σχέδιο στην εκτός σχε¬ 
δίου περιοχή και εκτός ορίων οικισμού Μελισσοχωρίου 
της Δημοτικής Ενότητας Μυγδονίος του Δήμου Ωραι¬ 
οκάστρου (ν. Θεσσαλονίκης) για τον καθορισμό χώρου 
δημοτικού σχολείου, όπως φαίνεται περικλεισμένος με 
πράσινη γραμμή και τα στοιχεία ΑΒΓΔΕΖΗΑ στο σχετικό 
πρωτότυπο διάγραμμα σε κλίμακα 1:500, που θεωρήθηκε 
από τον Προϊστάμενο της Διεύθυνσης Τοπογραφικών 
Εφαρμογών με την αριθμ. 50630 /2012 πράξη του και 
που αντίτυπο του σε φωτοσμίκρυνση δημοσιεύεται με 
το παρόν διάταγμα. 

Άρθρο 2 

1. Οι όροι και περιορισμοί δόμησης του καθοριζόμενου 
με το προηγούμενο άρθρο χώρου ορίζονται ως εξής: 

α) Μέγιστο ποσοστό κάλυψης: τριάντα τοις εκατό 
(30%) της επιφάνειάς του. 
β) Συντελεστής δόμησης: πέντε δέκατα (0,5). 
γ) Τα ανεγερθησόμενα κτίρια πρέπει να απέχουν από 
τα όρια του χώρου πέντε (5) μέτρα τουλάχιστον. 

2. Πριν την θεμελίωση των κτιρίων, πρέπει να κατα¬ 
τεθεί στην αρμόδια για τη χορήγηση της οικοδομικής 
άδειας πολεοδομική υπηρεσία εδαφοτεχνική μελέτη για 
τα φυσικά και μηχανικά χαρακτηριστικά των επιφανειών 
εδαφικών σχηματισμών και το ακριβές βάθος του υγιούς 
πετρώματος επί του οποίου θα γίνει η θεμελίωση. 

3. Πριν από τη διενέργεια εκσκαφών και οικοδομικών 
εργασιών ειδοποιείται υποχρεωτικά η ΙΣΤ' Εφορεία Προ¬ 
ϊστορικών και Κλασικών Αρχαιοτήτων. 


Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Νοεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 36 % 


ΝΟΜΟΣ ΘΕΣΜΙΚΗΣ 

( 2 ) 

Τροποποίηση του εγκεκριμένου ρυμοτομικού σχεδίου 
της Δημοτικής Ενότητας Χανίων του Δήμου Χανίων 
(ν. Χανίων) στον χώρο του πρώην Νομαρχιακού Νο¬ 
σοκομείου Χανίων, καθορισμός όρων και περιορι¬ 
σμών δόμησης και επιβολή προκηπίου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 152 (παρ. 1,2 και 6), 154 και 
160 (παρ. 1 και 2) και 161 του Κώδικα Βασικής Πολεοδο- 
μικής Νομοθεσίας (Κ.Β.Π.Ν.), που κυρώθηκε με το άρθρο 
μόνο του από 14/27.7.1999 π.δ/ματος (Δ' 580). 

2. Τις διατάξεις της παρ. 1 του άρθρου 31 του ν. 4067/ 
2012 «Νέος Οικοδομικός Κανονισμός» (Α' 79). 

3. Τις διατάξεις των άρθρων 1, 2, 283 και 286 του ν. 
3852/2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης» 
(Α' 87) και του άρθρου 1ου της υπ’ αριθμ. 45892/11.8.2010 
απόφασης του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης «Πρωτοβάθμιοι και Δευτε¬ 
ροβάθμιοι Οργανισμοί Τοπικής Αυτοδιοίκησης της Χώρας 
κ.λπ.» (Β' 1292/2010, διόρθωση σφάλματος Β' 1623/2010). 

4. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

5. Την υπ’ αριθμ. Υ46/6-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής Σταύρου Καλαφάτη» (Β'2101). 

6. Την υπ’ αριθμ. 34039/27-4-1988 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Εγκριση γενικού πολεοδομικού σχεδίου του δήμου 
Χανίων και της κοινότητας Σούδας και τμημάτων των 
δήμων Μουρνιών, Νέας Κυδωνιάς και των κοινοτήτων 
Νεροκούρου, Περιβολίων Βαμβακόπουλου του πολεο- 
δομικού συγκροτήματος Χανίων (ν. Χανίων) (Δ' 588), 
όπως επαναδημοσιεύθηκε με την υπ’ αριθμ. 67/197/3441/ 
23.5.1992 όμοια απόφαση (Δ' 620), και τροποποιήθη¬ 
κε με τις υπ’ αριθμ. 57633/2195/26-3-1993 (Δ' 408) και 
8293/1464/28-2-1994 (Δ' 280) αποφάσεις Υφυπουργού και 
Υπουργού Περιβάλλοντος, Χωροταξίας και Δημοσίων 
Έργων αντίστοιχα. 

7. Τις υπ’ αριθμ. 345/2010 και 179/2012 γνωμοδοτήσεις 
του Δημοτικού Συμβουλίου Χανίων. 

8. Το υπ’ αριθμ. 2/ πρακτικό 1/16-5-2012 του Συμβουλίου Πο- 
λεοδομικών Θεμάτων και Αμφισβητήσεων της ΠΕ Χανίων. 

9. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε 
βάρος του κρατικού προϋπολογισμού και του προϋπο¬ 
λογισμού του οικείου Ο.Τ.Α. 


10. Την υπ’ αριθμ. 207/2012 γνωμοδότηση του Συμβου¬ 
λίου της Επικράτειας, με πρόταση του Αναπληρωτή 
Υπουργού Περιβάλλοντος, Ενέργειας και Κλιματικής 
Αλλαγής, αποφασίζουμε: 

Αρθρο 1 

Εγκρίνεται η τροποποίηση του εγκεκριμένου ρυ¬ 
μοτομικού σχεδίου της Δημοτικής Ενότητας Χανίων 
του Δήμου Χανίων (ν. Χανίων) στον χώρο του πρώην 
Νομαρχιακού Νοσοκομείου Χανίων, που περικλείεται 
από τις οδούς Δραγούμη, Βερναδάκη, Σκληρού και Κα- 
ποδιστρίου, με τη μετατροπή αυτού σε χώρο χρήσης 
κτιρίων κοινωνικής πρόνοιας και συγκεκριμένα κέντρου 
υγείας αστικής περιοχής και παιδικού σταθμού, και την 
κατάργηση και έγκριση ρυμοτομικών και οικοδομικών 
γραμμών, όπως φαίνεται στο σχετικό πρωτότυπο διά¬ 
γραμμα σε κλίμακα 1:500, που θεωρήθηκε από τον Προ¬ 
ϊστάμενο της Διεύθυνσης Τοπογραφικών Εφαρμογών 
με την 58702/2012 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Άρθρο 2 

Στην περιοχή της οποίας τροποποιείται το σχέδιο 
με το άρθρο 1 του παρόντος, επιβάλλεται προκήπιο 
πλάτους πέντε (5,00) μέτρων, όπως φαίνεται στο διά¬ 
γραμμα του άρθρου 1. 

Άρθρο 3 

Α. Οι όροι και περιορισμοί δόμησης των κατά το άρθρο 
1 δημιουργούμενων χώρων ορίζονται ως εξής: 

1. Ελάχιστο πρόσωπο: δεκαπέντε (15) μέτρα. 

2. Μέγιστο ποσοστό κάλυψης των οικοπέδων: δεκα¬ 
πέντε τοις εκατό (15%) της επιφάνειας τους. 

3. Συντελεστής δόμησης: είκοσι πέντε εκατοστά (0,25). 

4. Αριθμός ορόφων δύο (2) και μέγιστο επιτρεπόμενο 
ύψος ως ΝΟΚ (ν. 4067/2012). 

Β. Καταργείται το κόκκινο περίγραμμα των κτιρίων, 
όπως φαίνεται στο διάγραμμα του άρθρου 1. 

Άρθρο 4 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Δεκεμβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΔΙΟΡΘΩΣΕΙΣ ΣΦΑΛΜΑΤΩΝ 

- (ο) 

Στην αριθμ. ΔΜΕΟ/ο/4429 απόφαση του Αναπληρωτή 
Υπουργού Ανάπτυξης, Ανταγωνιστικότητας, Υποδομών, 
Μεταφορών και Δικτύων, που δημοσιεύθηκε στο ΦΕΚ 


423/τ.ΑΑΠ/31.12.2012, στη σελίδα 5210, γίνεται η εξής δι¬ 
όρθωση: 

Από το εσφαλμένο: «Καλλιθέα, 24 Οκτωβρίου 2012» 
Στο ορθό: «Αθήνα, 27 Νοεμβρίου 2012». 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













